open-index/open-wikipedia-markdown huggingface dataset:
Սա ինձ դուր չի գալիս

**«Սա ինձ դուր չի գալիս»** *()*, ամերիկյան կատակերգական դրամա ժանրի հեռուստասերիալ, որը նկարահանվել է Չարլզ Ֆորսմանի կոմիքսի հիման վրա։ Այն թողարկել է Նեթֆլիքս հեռուստաալիքը 2020 թվականի փետրվարի 26-ին։ Սերիալը ստացել է դրական արձագանքներ քննադատների կողմից։ 2020 թվականի օգոստոսի 22-ին հայտարարվել է, որ COVID-19 համավարակի պատճառով հեռուստասերիալն ավարտվում է առաջին եթերաշրջանով։

## Սյուժե
Սերիալը պատմում է 17-ամյա «ձանձրալի սպիտակ աղջկա»՝ Սիդնի Նովակի կյանքի և նրա հասունացման մասին, որի հայրը՝ նախկին զինվորականը, ինքնասպանություն է գործել։ Սիդնիի մոտ սկսում է դրսևորվել տելեկինեզ, սկզբում աղջիկը մտածում է, թե դա կապված է հասունացման հետ։ Սակայն հետո հասկանում է, որ նրա հետ ինչ-որ անսովոր բան է կատարվում։ Նա սովորում է օգտագործել իր ունակությունները և վերջապես իմանում է, թե ինչու է իր հայրը ինքնասպան եղել։

## Դերերում
### Գլխավոր

*Սոֆյա Լիլիս՝ Սիդնի Նովակ
*Ուայաթ Օլեֆ՝ Սիդնիի հարևանը և ընկերը
* Սոֆյա Բրայանտ՝ Դինա, Սիդնիի լավագույն ընկերուհի
* Քեթլին Ռոուզ Պերկինս՝ Մեգի Նովակ, Սիդնիի այրի մայրը

## Սերիաների ցանկ

## Քննադատություն
Rotten Tomatoes կայքում սերիալն ունի 81 % հաստատման վարկանիշ և 43 վերանայում, որի միջին վարկանիշը 6.65/10 է։ Metacritic-ի վերանայման ագրեգատորը սերիալին տվել է 100-ից 68 միավոր, հիմնվելով 8 քննադատական մեկնաբանությունների վրա։

## Ծանոթագրություններ

Կատեգորիա:2020 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Դրամա հեռուստասերիալներ
Կատեգորիա:Կատակերգական հեռուստասերիալներ
Կատեգորիա:Նեթֆլիքսի բնօրինակ ծրագրեր
Գոլդըն Լանդիս Ֆոն Ջոնս

**Գոլդըն Լանդիս Ֆոն Ջոնս**, (, )։ Հայտնի է որպես պրոֆեսիոնալ **24kGoldn**, ամերիկացի ռեփեր, երգիչ և երգերի հեղինակ, Սան Ֆրանցիսկոյից, Կալիֆորնիա։ Նա առավել հայտնի է իր «Valentino» երգով, որը «Spotify»-ում ստացել է ավելի քան 100 միլիոն դիտում և «Billboard Hot 100-»ում հասել է 92 համարի 2019 թվականի նոյեմբերին՝ դառնալով «Billboard»-չարթինգի առաջին սինգլը՝ 24kGoldn-ը։

## Կարիերա
Այս երգից հետո 24kgoldn-ը շարունակում էր ավելի մեծ ուշադրություն գրավել, և նա պայմանագիր կնքեց «Records»-ի, «LLC»-ի և «Columbia Records»-ի հետ։ 2019 թվականի հունվարին նա թողարկել է իր ամենահայտնի «Valentino» սինգլը, որը Spotify-ում ստացել է ավելի քան 100 միլիոն դիտում։ Նա թողարկել է իր դեբյուտային EP Dropped Outta College-ը 2019 թվականի նոյեմբերին։ Նրա առաջին երաժշտական տեսահոլովակը «Trappers Anthem»- ն է, որը նկարահանվել է 2017 թվականին։

## Սկավառակագրություն
**Ընդլայնված երգեր**

* Ավարտել Է Քոլեջը(2019) 186 US ''Billboard'' 200

**Երգեր**
* «Valentino» (2019)
* «Դրա ժամանակը» (2019)
* «Կորցնելու բան կա» (2019)
* «Քո հեռախոսի խաղերը» (2019)

**Other charted songs**

## Ծանոթագրություններ

Կատեգորիա:2000 ծնունդներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի ռեփերներ
Կատեգորիա:Ապրող անձինք
Կատեգորիա:Հրեա երգիչներ
Հայկական լեգեոն (այլ կիրառումներ)

**Հայկական լեգեոն**, կարող է վերաբերել՝

* Հայկական լեգեոն - Ֆրանսիայի հովանավորությամբ կազմված լեգոեն, որը կռվել է Օսմանյան կայսրության դեմ,
* Հայկական լեգեոն - հայերից կազմված լեգեոն, որը կռվել է ֆաշիստական Գերմանիայի կողմից։
Հակոբ Ալահվերդյան

**Հակոբ Հովսեփի Ալահվերդյան**, (), հայ բանահավաք, մանկավարժ, հասարակական գործիչ։

Ծնվել է Կ. Պոլսում։ 1880–82-ին եղել է ուսուցիչ Զեյթունում։ Գրել է «Ուլնիա կամ Զեյթուն» (1884) ազգագրական–բանահյուսական ուսումնասիրությունը, ուր տրված են զեյթունցիների կյանքն ու կենցաղը, բերված են նմուշներ նրանց բանահյուսությունից և բարբառից։ Հեղինակել է նաև «Անձնապանի մը բողոքը» (1909) ինքնակենսագրական և «Համայնասնունդ և սեղան ի քառակերպն» (1911) մանկավարժական բնույթի գրքույկները։

## Ծանոթագրություններ

Կատեգորիա:Հայ բանահավաքներ
Կատեգորիա:Հայ հասարակական գործիչներ
Կատեգորիա:Հայ մանկավարժներ
Ֆրեյա Ալան

**Ֆրեյա Ալան** (, ), բրիտանացի դերասանուհի։ Առավել հայտնի է Նեթֆլիքս հեռուստաալիքի «Կախարդը» սերիալում արքայադուստր Ցիրիլա Ցինտրայի դերով։

## Վաղ կյանք և կրթություն
Ֆրեյա Ալանը ծնվել է Անգլիայի Օքսֆորդշիր քաղաքում և հաճախել է Օքսֆորդի Հեդինգթոնի դպրոց։ Ալանն իր դերասանական կրթությունը շարունակել է Բիքոնսֆիլդի կինոյի և հեռուստատեսության ազգային դպրոցում, Բիքինգեմշիր կոմսությունում, որտեղ դերասանական վարպետության ուսուցման շրջանակներում նկարահանվել է «Կապույտ թռչուն» և «Սուրբ Ծննդյան տոնածառ» կարճամետրաժ ֆիլմերում։ Ալանը ուսումը շարունակել է Բորնմութի արվեստի համալսարանում, որտեղ նա մարմնավորել է Լինդայի դերը «Կատաղի կապիտան» կարճամետրաժ ֆիլմում։

## Կարիերա
Ալանը խաղացել է երկրորդական դեր BBC-ի 2019 թվականին նկարահանված «Աշխարհների պատերազմը» դրամայի առաջին սերիայում։

Ներկա պահին Ալանը նկարահանվում է Նեթֆլիքս հեռուստաալիքի թողարկած «Կախարդը» սերիալում, Հենրի Քավիլի և Անյա Չալոտրայի հետ միասին։ Նա մարմնավորում է արքայադուստր Ցիրիի կերպարը։ Այն Լորեն Շմիդտի ստեղծած ֆանտաստիկ դրամատիկական սերիալն է, որը նկարահանվել է լեհ գրող Անջեյ Սապկովսկու «Կախարդը» գրքերի շարքի հիման վրա։ Սկզբում նա հրավիրվել է փոքրիկ դերի համար, սակայն հետագայում հրավիրվել էր որպես Ցիրիի դերակատար։ Ալանը սերիալի նկարահանումների մասնակցելու համար 8 ամիս ապրել է Հունգարիայի Բուդապեշտ քաղաքում։ Ալանը նկարահանվելու է «Կախարդը» հեռուստասերիալի երկրորդ եթերաշրջանում, որի նկարահանումները նախատեսված է 2020 թվականի սկզբին Լոնդոնում և հասանելի է լինելու 2021 թվականին։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի դերասանուհիներ
Կատեգորիա:Դերասանուհիներ այբբենական կարգով
Շերոն Ռունի

**Շերոն Ռունի** (, ), շոտլանդացի դերասանուհի։ Հայտնի է այն բանով, ով կատարել է Ռեյ Էրլի դերը «Իմ խենթ օրագիրը», Սոֆիի դերը «Երկու դուռ ներքև» և Դոնի դերը «Կարճ հանդիպում» հեռուստասերիալներում։

## Վաղ տարիներ
Ռունին ծնվել է 1988 թվականի հոկտեմբերի 22-ին Գլազգոյում։ Նա լքել է դպրոցը 16 տարեկանում դերասանական կարիերա սկսելու համար, և ընդունվել է Hull University-ի դերասանական կուրսերին։

## Կարիերա
Ռունին սկսել է կարիերան հանդես գալով սթենդափ կատակերգություններում և շրջագայել է Բրիտանիայի տարբեր դպրոցներով։ Նրա առաջին դերը հեռուստատեսությունում եղել է Ռեյ Էրլի դերը՝ դեռահաս աղջկա, ով վերականգնվում է մի քանի հոգեկան խանգարումների արդյունքում գործողություններից հետո, «Իմ խենթ օրագիրը» հեռուստասերիալում (2013-2015)։ Շոուն շատ հայտնի է դարձել և Ռունիին մրցանակ է բերել Բրիտանական ակադեմիայի շոտլանդական մրցանակաբաշխության ժամանակ։ Սեմ Ուոլոսթոնը The Guardian-ից նկարագրել է Ռունիի խաղն որպես «բնական, թեթև և միանգամայն ճշմարտանման»։ Այդ դերի շնորհիվ նա 2014 թվականին նաև առաջադրվել է Royal Television Society մրցանակին։ Շերոնը նաև առաջադրվել է Young Scot Awards մրցանակին «Զվարճանք» կատեգորիայում։

2014 թվականին Ռունին փոքր դեր է կատարել «Շերլոկ» հեռուստասերիալի «Դատարկ դիակառք» դրվագում։ 2016 թվականի հուլիսին նա հայտնվել է ITV-ի «Կարճ հանդիպում» դրամատիկ հեռուստասերիալում։ Նա կատարել է Միսս Ատլանտիսի դերը 2019 թվականին լույս տեսած «Դամբո╗ ֆիլմում, որտեղ նա ելույթ է ունեցել «Baby Mine» երգով։

## Ֆիլմագրություն
### Ֆիլմ

### Հեռուստատեսություն

## Մրցանակներ

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասանուհիներ
Կատեգորիա:Բրիտանացի դերասանուհիներ
Կատեգորիա:Շոտլանդացի դերասաններ
Լինքոլն ամրոց

**Լինքոլն ամրոց** (), նորմանական ամրոց Լինքոլնում (Անգլիա)։ Լինքոլն ամրոցի շինարարությունը սկսվել է 1068 թվականին Վիլհելմ Նվաճողի հրամանով, առանձին կառույցներ կառուցվել են մինչև 15-րդ դարի վերջը։ 12-13-րդ դարերի մարտերի և պաշարումների վայրը, հետագայում ծառայել է որպես բանտ (ընդհուպ մինչև 19-րդ դարը)։ Լինքոլն ամրոցը Ազատությունների մեծ խարտիայի չորս պահպանված կրկնօրինակներից մեկի պահպանման վայրն է։

## Պատմություն
Լինքոլն ամրոցը հիմնադրվել է 1068 թվականին՝ նորմանդացիների կողմից Անգլիան նվաճելուց երկու տարի անց։ Ամրոցի շինարարության մասին հրամանը, Նյու Յորքի, Նոթինգհեմի և Գաստինգսի ամրոցների հետ մեկտեղ, տրվել է Վիլհելմ Նվաճողի կողմից, որը ձգտում էր ամրապնդել իր գերիշխանությունը Անգլիայի նկատմամբ։ Ամրոցը կառուցվել է քաղաքի և գետի վրա գերիշխող բարձրության վրա, որտեղ դեռևս հռոմեական ժամանակներում գտնվում էր հռոմեական Lindecollino castro միջնաբերդը։ Նորմանական ամրոցը կառուցվել է հռոմեական ամրության հարավ-արևմտյան մասում (այն դեպքում, երբ նրա հարավ-արևելյան մասում Վիլհելմին ուղեկցող վանականը՝ Ռեմիգի դե Ֆեկամպը, սկսել էր Լինքոլն տաճարի շինարարությունը)։ Այդ տեղանքը այդ պահին խիտ բնակեցված էր. Սարսափելի դատարան  գրքում ասվում է, որ ամրոցի կառուցման համար քանդվել է 166 տուն և ևս 74-ը, որպեսզի մաքրեն մատույցները։ Լինքոլնի ամրոցի քարե պատը, ըստ երեւույթին, կառուցվել է Հենրի I-ի օրոք, հիշատակվում է գրավոր աղբյուրներում արդեն 1115 թվականին։

Ամրոցը կառուցվել է մոտ և բեյլի ոճով. նրա ներսի բակը մոտավորապես քառակուսի ձև ունի, որը շրջապատված է հողային լիսեռով, միանգամայն բնորոշ է այդ տեսակի ամրություններին, ի տարբերություն այն փաստի, որ մեկ աշտարակի փոխարեն Լինքոլնյան ամրոցում կառուցվել են երկու աշտարակներ։ Անգլիայում պահպանվել է միայն մեկ նման ամրոց երկու բլուրներով՝ Արևմտյան Սուսեքսում Լյուիս դղյակը։ Թագավորական հնագիտական ինստիտուտի հետազոտող Ուիլսոնը, նշելով ամրոցի պատերի անհավասար և կոպիտ գիծը, ենթադրում է, որ դրանք կառուցվել են շատ արագ, պատերը կառուցված են կոշտ քարերից, սակայն ամբողջ կառույցը ամուր է եղել՝ շնորհիվ լավ շաղախի։  Ամրոցի գտնվելու վայրը թույլ չէր տալիս շրջապատել այն ջրով բոլոր կողմերից, սակայն դրա փոխարեն այն շրջապատել էին չոր խրամով, որի ներսից արվել էր արհեստական հողափոր, որը դժվարացնում էր կառուցումը։ Խրամով նաև ամբողջովին շրջապատված է եղել ամրոցի դոնժոնը, որը կառուցված էր իր պատերից առանձին։

## Ծանոթագրություններ

Կատեգորիա:Դղյակներ այբբենական կարգով
Կատեգորիա:1060-ականների հիմնադրումներ
Կատեգորիա:Անգլիայի դղյակներ
Ադամանդե գանգ

**«Ի սեր Աստծո»** () կամ **«Դեմիեն Հիրսթի ադամանդե գանգը»** ժամանակակից բրիտանացի նկարիչ Դեմիեն Հիրսթի ամենաթանկարժեք աշխատանքը՝ մարդու գանգ՝ զարդարված ադամանդներով և պլատինով։ Ադամանդե գանգը համարվում է ամենաթանկ արվեստի գործը, որի հեղինակը դեռևս ողջ է։

Հիրսթի խոսքերով ստեղծագործության անվանման պատճառը հանդիսացել են մոր խոսքերը, երբ նա որդուն ասել է․ «For the love of God, what are you going to do next?» («ի սեր Աստծո, հետո ինչ ես պատրաստվում անել», for the love of God —  «որովհետև դա սեր է առ աստված»։

Հիրսթի համար հիմք է ծառայել տղամարդու գանգը, ենթադրվում է, որ այն եղել է  35-ամյա եվրոպացու գանգ, որն ապրել է  1720 և 1810 թվականներին։ Գանգի ողջ մակերեսը, բացի յուրահատուկ ատամներից,  ծածկված է   8․601 ադամանդով, ընդհանուր՝ 1106,18 կարատ կշռով։ Ճակատային մասի կենտրոնում գտնվում է ստեղծագործության գլխավոր բաղադրիչը՝ տանձաձև վարդագույն ադամանդը։ Աշխատանքի վրա Հիրսթը ծախսել է  14 միլիոն ֆունտ ստերլինգ։

Առաջին անգամ ստեղծագործությունը հանրությանն է ներկայացվել 2007 թվականի հունիսին՝ Լոնդոնի *White Cube*  պատկերասրահում, մեկ տարի անց գանգը տեղափոխվել է Ամստերդամի պետական թանգարան։ 2007 թվականին ներդրումների նպատակով, այն կոնսորցիումը, որի մեջ մտնում էր նաև Հիրսթը, նրա մենեջեր Ֆրենկ Դարֆին, *White Cube*  պատկերասրահի ղեկավար և հայտնի ուկրաինացի մեկենաս Վիկտոր Պինչուկը, գնել են գանգը 50 միլիոն ֆունտով (100 միլիոն ԱՄՆ դոլար)։

## Տես նաև
*Բյուրեղապակյա գանգեր

## Ծանոթագրություններ

## Արտաքին հղումներ
*Ադամանդե գանգի լուսանկարը culturetrend-magazine.com կայքում 
* Hirst unveils £50m diamond skull — BBC
* Бриллиантовый череп продан за 100 млн долларов — BBC
* Пинчук оказался совладельцем бриллиантового черепа Дэмиена Херста
* Бриллиантовый череп — Бриллианты и алмазы

Կատեգորիա:Գանգ
Կատեգորիա:Թանկարժեք իրեր
Diodato

**Անտոնիո Դիոդատո** (), հայտնի է որպես **Diodato**, իտալացի երգիչ և երգերի հեղինակ։ Նա հաղթել է Sanremo Music Festival-ը «Fai rumore» երգով և ներկայացնելու է Իտալիան Եվրատեսիլ 2020 երգի մրցույթին, որը կայանալու է Նիդերլանդների Ռոտերդամ քաղաքում։

## Կարիերա
Նա թողարկել է երկու ստուդիական ալբոմ՝ «E forse sono pazzo» (LeNarcisse/Goodfellas) և «A ritrovar bellezza» (LeNarcisse/RCA/SonyMusic)։ Նա հաղթել է Sanremo Music Festival-ը «Fai rumore» երգով և դա իրեն թույլ է տվել ներկայացնելու Իտալիան Եվրատեսիլ 2020 երգի մրցույթին, որը կայանալու է Նիդերլանդների Ռոտերդամ քաղաքում։

## Սկավառակագրություն
### Ալբոմներ

### Սինգլներ

## Մրցանակներ և պարգևներ

## Ծանոթագրություններ

## Արտաքին հղումներ

*  

Կատեգորիա:21-րդ դարի երգիչներ
Կատեգորիա:Բեմական կեղծանուններ
Կատեգորիա:Երգերի հեղինակներ
Կատեգորիա:Իտալացի երաժիշտներ
Կատեգորիա:Իտալացի երգիչներ
Կատեգորիա:Իտալիայի մասնակիցները Եվրատեսիլ երգի մրցույթում
Պիցցետտա

thumb|upright=1.2|Պիցցետտա սրտի ձևուկով
**Պիցցետտա**, փոքր պիցցա, որի չափսերը մոտ երեք դյույմ են տրամագծով, սակայն կարող են հասնել մինչև փոքր անձնական պիցցաների չափսերին։

## Պատրաստում
Պիցցետտան հիմնականում պատրաստվում է մեծ պիցցայի ոճում։ Դրա պատրաստման համար օգտագործվում են խմոր, սոուս, պանիր և տարբեր հավելումներ։ Այն երբեմն պատրաստվում է առանց սոուսի։ Պիցցետտան կարող է պատրաստվել բլիթի վրա, սակայն երբեմն շերտավոր խմոր են օգտագործում։ Լրացուցիչ կանաչին կարող է ավելացվել պատրաստելուց հետո։


Պատկեր:Pizzetta.jpg|Պիցցետտա
Պատկեր:Pizzette.jpg|Պիցցետտա
Պատկեր:Fig and Shallot Pizzette with Balsamic Vinegar (4816969693).jpg|Պիցցետտա


## Տես նաև
*Պիցցա

## Ծանոթագրություններ

Կատեգորիա:Նախուտեստներ
Կատեգորիա:Պիցցա
Ինչպես սկսել հեղափոխություն

«**Ինչպես սկսել հեղափոխություն**» (), բրիտանական վավերագրական ֆիլմ Նոբելյան մրցանակի համար առաջադրված քաղաքական տեսաբան Ջին Շարփի գաղափարների մասին, ով հաճախ բնութագրվում է որպես ոչ բռնի հեղափոխությունների ամենանշանավոր հետազոտողներից մեկը։ Ֆիլմը նկարագրում է նրա գաղափարները և դրանց ազդեցությունն ամբողջ աշխարհում տեղի ունեցած հայտնի ապստամբությունների վրա։

## Սինոփսիս
Ֆիլմն ուսումնասիրում է Ջին Շարփի աշխատանքի օգտագործումն աշխարհի տարբեր հակակառավարական խմբերի կողմից, հատկապես կենտրոնանալով Շարփի ամենահայտնի տեքստերից մեկի վրա՝ «Դիկտատուրայից դեպի ժողովրդավարություն», որը թարգմանվել է ավելի քան 30 լեզուներով և օգտագործվել է Սերբիայում, Ուկրաինայում, Վրաստանում, Եգիպտոսում, Սիրիայում և այլ երկրներում կայացած հեղափոխությունների ժամանակ։ Ֆիլմը նաև նկարագրում է, թե ինչպես են ոչ բռնի գործողությունների 198 մեթոդներն ոգեշնչել և օգնել տարբեր ապստամբություններին։ Այն նաև պատմում է Ալբերտ Այնշտայնի ինստիտուտի աշխատանքի մասին։

## Ստեղծում
Ֆիլմը ֆինանսավորվել է ռեժիսոր Ռուարիդ Էրոուի կողմից, իսկ լրացուցիչ ֆինանսավորումը հետարտադրության համար հավաքվել է Kickstarter քրաուդֆանդինգային վեբ կայքով։

## Ազդեցություն
«Ինչպես սկսել հեղափոխություն»-ը թողարկվել է 2011 թվականի սեպտեմբերի 18-ին։ Դա գլխավոր իրադարձություններից էր, որ տեղի էր ունենում Լոնդոնի գաղափարների բանկում՝ Radiohead խմբի համերգի հետ միասին։

## Տես նաև
* Ոչ բռնի դիմադրություն

## Ծանոթագրություններ

## Արտաքին հղումներ
* 
* 
* ''Ինչպես հեղափոխություն սկսել'' ՅուԹյուբում

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2011 ֆիլմեր
Կատեգորիա:Բրիտանական վավերագրական ֆիլմեր
Կատեգորիա:Ոչ բռնի հեղափոխություններ
Կատեգորիա:Ոչբռնություն
Կատեգորիա:Մասաչուսեթսում նկարահանված ֆիլմեր
Ամերիկյան ագավա

**Ամերիկյան ագավա, պերճածաղիկ** ()՝ բույս,  ծնեբեկազգիների ընտանիքի ագավայինների ենթաընտանիքի ագավա ցեղին պատկանող տեսակ։

## Մորֆոլոգիա
Ամերիկյան ագավան բազմամյա բույս է՝ հյութալի, սրածայր կանաչ տերևներով։ Տերևների երկայնքով դասավորված են փոքրիկ փշիկներ։ Հյութալի, հաստ տերևները երկար ժամանակ պահում են խոնավությունը։ Ամերիկյան ագավան ունի դեղնականաչավուն, գեղեցիկ ծաղիկներ։ Բազմանում է սերմերով ու կտրոններով։ Կախված աճեցնելու պայմաններից՝ բույսն ունենում է տարբեր չափեր։

## Աճեցում
Ամերիկյան ագավան աճեցնում են ինչպես  այգում, այնպես էլ՝ սենյակային պայմաններում։ Այն օգտագործում են թե՛ կոմետիկայի մեջ, թե՛ ծաղկային կոմպոզիցիաներ ստանալու համար։

Սենյակային պայմաններում աճեցնելու դեպքում պետք է հաշվի առնել հետևյալ կանոնները․

* լուսավորությունը պետք է պայծառ լինի, ջերմասեր է, անհրաժեշտ է 10-20°С ջերմություն, աշնանը և  ձմռանը պետք է բույսը պահել չոր և զով տեղում՝ 6—8°С-ում,
* չպետք է շատ ջրել, հատկապես ձմռանը ,
* հողը պետք է լինի տորֆ, հող և ավազ՝ 1։2։1 հարաբերությամբ։


ձախից|մինի|248x248փքս

## Աշխարհագրական տարածվածություն
Ամերիկյան ագավան լայնորեն տարածված է Հյուսիսային Ամերիկայում՝ հատկապես Մեքսիկայի լեռնային անապատներում։

## Ծանոթագրություններ

## Գրականություն
* *Александрова М. С., Крестникова А. Д*. Озеленение балконов: справочное пособие. — М., 1991.

Կատեգորիա:1753 թվականին նկարագրված բույսեր
Կատեգորիա:Սենյակային բույսեր
Rare (երգ)

**Rare**, ամերիկացի երգչուհի Սելենա Գոմեսի երգը, որը թողարկվել է որպես համանուն ալբոմի երրորդ սինգլ։ Տեսահոլովակը թողարկվել է երգի և ալբոմի հետ միասին։

## Տեղեկություն երգի մասին
Առաջին անգամ երգը հայտնվել է 2018 թվականի օգոստոսի 15-ին` երգչուհի ինստագրամյան տեսահոլովակում, նույն օրը երգիչ Leland հայտարարեց, որ նա մասնակցություն է ունեցել երգի ստեղծման մեջ։ Սելենա Գոմեսը կիսվել էր երգի որոշ բառերով *[[Elle (ամսագիր)|Elle]]* ամսագրին 2018 թվականի սեպտեմբերին տված իր հարցազրույցում։ Ավելի ուշ երգն օգտագործվել էր *[[Rare]]* ալբոմի թրեյլերի համար։ *[[Billboard|Billboard-ին]]* տված իր հարցազրույցում երգչուհին պարզաբանեց, որ միշտ սիրել է այդ երգը և ցանկացել է, որ այն դառնա ալբոմի գլխավոր միտքը։

«Rare»-ը գրված է 4/4 չափով, Ֆա մաժոր տոնայնությամբ, 112 բիթ րոպեում տեմպով։ Գոմեսի վոկալը ներառում է մեկ օկտավա` Դո 4-ից մինչև Ռե 5։

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Երգեր այբբենական կարգով
Կատեգորիա:Սելենա Գոմեսի երգեր
Կատեգորիա:Սինգլներ այբբենական կարգով
Մյոնխ

**Մյոնխ** (( — վանական)), 4107 մետր բարձրությամբ լեռ Շվեյցարիայում՝ Բեռնյան Ալպերում։ Էյգեր և Յունգֆրաու լեռների հետ ձևավորում է հեռվից տեսանելի լեռների խիստ ճանաչելի խումբ։

Մյոնխն ընկած է Վալե և Բեռն կանտոնների սահմանին և լեռնաշղթայի մաս է կազմում է արևմուտքից Յունգֆրաու և Յունգֆրույոխ լեռների, իսկ արևելքից՝ Էյգեր լեռան հետ։ Մյոնխի հյուսիսային կողմը Լաուտերբրուննեն հովտից վեր ձևավորում է մի ուղղաձիգ պատ։ Ընկած է 3650 մետր բարձրության վրա գտնվող Մյոնխսյոխ լեռնային խրճիթից դեպի արևմուտք, իսկ Ալեչյան սառցադաշտից դեպի հյուսիս։

Յունգֆրաու երկաթգիծը գործում է ամնիջապես լեռնագագաթի տակ՝ մոտավորապես 3,300 մետր բարձրության վրա (10,830 ֆուտ)։

Գագաթն առաջին անգամ հաղթահարվել է 162 տարի առաջ՝ 1857 թվականի օգոստոսի 15-ին Քրիստիան Ալմերի, Քրիստիան Կաուֆմանի, Ուլրիխ Կաուֆմանի և Սիգիզմունդ Պորժեսի կողմից։

## Պատկերասրահ

Պատկեր:Moench 2348.jpg|Մյոնխի տեսքը Յունգֆրաույոխից նայելիս
Պատկեր:Männlichen01.jpg|Պանորամա Մյանլիչենից՝ Էյգերը, Մյոնխը և Յունգֆրաուն (ձախից աջ)
Պատկեր:The Moench, by Helga von Cramm, with prayer by Achespè, chromolithograph, c. 1879. (3 x 4.5 inches).jpg|Նկարչուհի Հելգա վոն Քրամմի վիմագրությունը Մյոնխի պատկերով և աղոթքով, մոտավորապես 1879 (3 x 4,5 դյույմ):


## Տես նաև
*4000 մետր բարձրությամբ ալպյան լեռնագագաթներ

## Ծանոթագրություններ

## Արտաքին հղումներ
* Mönch on Summitpost
* Mönch on Hikr
* Mönch on Peakware  - photos
* Mönch from Kleine Scheidegg

Կատեգորիա:Ալպերի լեռներ
Կատեգորիա:Շվեյցարիայի լեռներ
Բրիանա Հիլդեբրանդ

**Բրիանա Քեյթլին Հիլդեբրանդ** (, ),  ամերիկացի դերասանուհի։ Առավել հայտնի Է «Դեդփուլ» (2016) և «Դեդփուլ 2» (2018) ֆիլմերում ունեցած դերով։

## Կարիերա
Հիլդեբրանդը հայտնվել է «Annie Undocumented» վեբ սերիալում, որը 2014 թվականին նյու յորքյան հեռուստափառատոնում համարվել է լավագույն վեբ սերիալ։ Սերիալը ստեղծել են Դենիել Հսիան, Էլեյն Լոուն և Բրայան Յանգը։

2015 թվականի մարտի 30-ին Հիլդեբրանդը միացել է «Դեդփուլ» ֆիլմի նկարահանումներին։ Ֆիլմը նկարահանվել է Վանկուվեր քաղաքում 2015 թվականի ապրիլից և թողարկվել է 2016 թվականի փետրվարի 12-ին։

2017 թվականի հուլիսին հայտարարվել է, որ Հիլդեբրանդը ստացել է մշտական դեր «Էկզորցիստը» հեռուստասերիալում։

## Անձնական կյանք
Հիլդեբրանդը իրեն համարում է քվիր։

## Ֆիլմագրություն
### Ֆիլմ

### Հեռուստատեսություն

## Մրցանակներ և պարգևներ

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կոնֆետի սեղան

thumb|250px|«Կոնֆետի սեղան»
thumb|250px|«Կոնֆետի սեղանի» տեղադրությունը
**Կոնֆետի սեղան** (), ավանդույթ ԱՄՆ Սենատում, որի սկիզբը 1965 թվականին դրել է հանրապետական սենատոր Ջորջ Մերֆին։

Սենատի նիստերի դահլիճում արգելված է սննդի ընդունումը, բայց չնայած դրան, քաղցրավենիքի սիրահար Մերֆին սկսել է սեղանի մեջ պահել կոնֆետների պաշար։ Այդ կոնֆետներով հյուրասիրվել են շատ սենատորներ, իսկ որոշները գումար էին տալիս քաղցրավենիքի պաշարը համալրելու համար։ 1971 թվականին Մերֆիի հրաժարականից հետո այդ ավանդույթը շարունակել են մյուս սենատորները։ Տարբեր ժամանակներում կոնֆետի սեղանի մոտ նստել են սենատորներ Պոլ Ֆեննին (1971-1977), Հարիսոն Շմիդտը (1977-1979), Սթիվ Սիմսը (1983-1985), Ջոն Մաքքեյնը (1987-1989),Ջեյմս Ջեֆորդսը (1993-1995), Ռոբերտ Բենեթը (1995-1997), Ջորջ Վոյնովիչը (2007-2009), Մել Մարտինեսը (2009), Մարկ Քըրքը (2011-2015)  և ուրիշներ։ Սթիվ Սիմսոնը առաջինն էր, ով կոնֆետներին ավելացրեց նաև շոկոլադ։

1997 թվականին Ռիկ Սանտորումը, չցանկանալով գումար ծախսել կոնֆետ գնելու համար, պաշարները համալրելու իրավունքը 10 տարով տալիս է *Hershey* և *Just Born ընկերություններին*։ Սեղանի պաշարների համալրման համար տարվա մեջ ծախսվում է շուրջ 180 կգ կոնֆետ և շոկոլադ։

«Կոնֆետի սեղանը» գտնվում է Սենատի շենքի արևելյան մուտքի մոտ։ Այդ դռնով են մտնում սենատորների մեծ մասը, քանի որ այն գտնվում է Կապիտոլիումի մետրոյի կայաններից մեկը տանող վերելակի մոտ։ «Կոնֆետի սեղանը» առաջին սեղանը աջ կամ Հանրապետական կողմում է վերջին շարքում։ Ավանդաբար «կոնֆետի սեղանը» միշտ գտնվում է հանրապետականների կողմում և նրա մոտ նստած է հանրապետական սենատորը։

1985 թվականին դեմոկրատներն էլ ունեցան իրենց «կոնֆետի սեղանը», սակայն այն քիչ հայտնի է։ Այդ սեղանի պարունակությունը համալրվում էր հատուկ «կոնֆետի ֆոնդի» հաշվին։

## Ծանոթագրություններ

Կատեգորիա:Ավանդույթներ
Ռայիս Սաքսոն

**Ռայիս Սաքսոն,** (, ), ավստրալիացի քաղաքական գործիչ։ 2001 թվականի փետրվարի 10–ից մինչև 2008 թվականի սեպտեմբերի 6–ը եղել է Լեյբորիստական կուսակցության կողմից  Արևմտյան Ավստրալիայի Օրենսդիր ժողովի անդամ։

## Կենսագրություն
Ռայիս Սաքսոնը ծնվել է 1976 հունիսի 15-ին։ Ավարտել է Ավստրալիայի ազգային համալսարանը՝ ստանալով միջազգային իրավունքի մագիստրոսի աստիճան, և Սիդնեյի համալսարանը՝ ստանալով էկոնոմիկայի բակալավրի աստիճան։

## Կարիերա
Սաքսոնը Քվինսլենդի Լիբերալների ազգային կուսակցության անդամ է։ Միաժամանակ Գոռա Քութ–Թայի համար եղել է Քվինսլենդի նահանգի Օրենսդիր ժողովի անդամ՝ 2012 թվականի պետական ընտրություններում հաղթելով գանձապահ Էնդրի Ֆրեյզերին։ 2012 թվականի ապրիլի 3–ին նա նշանակվել է տեխնիկական և լրացուցիչ կրթության նախարարի օգնական։

## Անձնական կյանք
Սաքսոնը ամուսնացել է Թոմաս Ռայիսի հետ։ Ամուսինները ունեն մեկ դուստր՝ Իմոջեն Անդերսոն Ռայիս (ծնվ. 06.02.2014)։

## Ծանոթագրություններ

Կատեգորիա:Ավստրալիայի քաղաքական գործիչներ
Կատեգորիա:Հունիսի 15 ծնունդներ
Կատեգորիա:Սիդնեյի համալսարանի շրջանավարտներ
Իննա Օսիպենկո-Ռադոմսկայա

**Իննա Օսիպենկո- Ռադոմսկայա** (), Ուկրաինայի և Ադրբեջանի մարզիկ, բայդարկա թիավարող։ Ուկրաինայի սպորտի վաստակավոր վարպետ Է։

Առաջին մարզիչը եղել է Սերգեյ Դուբինինը, ապա՝ Մարգարիտա Բոբիլյովան, Դմիտրի Ռադոմսկին։ Բնակվել է Կիևում, ամուսնացած է, ունի մեկ դուստր։ Հանդես է եկել Կիևի «Դինամոյում»։ 2014 թվականից հանդես է գալիս Ադրբեջանի հավաքականում։

## Սպորտային հաջողություններ
* 2004 թվական— Բայդարկայի և կանոեի Եվրոպայի առաջնություն — առաջին հորիզոնական (բայդարկա-քառյակ 500 մ).
* 2004 թվական— XXVIII Օլիմպիական խաղեր — երրորդ հորիզոնական (բայդարկա-քառյակ 500 մ).
* 2007 թվական — Աշխարհի առաջնություն — երրորդ հորիզոնական (միայնակ-բայդարկա, 200 մ).
* 2008 թվական —  XXIX Օլիմպիական խաղեր — առաջին հորիզոնական
* 2011 թվական— Թիավարության և կանոեի աշխարհի առաջնություն  — երրորդ հորիզոնական (միայնակ-բայդարկա, 200 մ և 500 մ.)
* 2012 թվական— XXX Օլիմպիական խաղեր  —  երկրորդ հորիզոնականն է զբաղեցրել 500 մ միայնակ-բայդարկաների մրցումներում և Լոնդոնի օլիմպիադայում առաջին արծաթն է ձեռք բերել Ուկրաինայի համար, ինչպես նաև երկրորդ տեղն Է զբաղեցրել միայնակ-բայդարկաների 200 մ մրցումներում։ Այսպիսով, Ինան երկրորդ արծաթե մեդալն է նվաճել Լոնդոնում և չորրորդ օլիմպիական մեդալը՝ իր կարիերայում։

## Պարգևներ
* Արժանիքների II աստիճանի շքանշան(15 օգոստոս 2012)
* Արժանիքների III աստիճանի շքանշան (4 սեպտեմբեր 2008)
* Օլգա իշխանուհու III աստիճանի շքանշան (18 սեպտեմբեր 2004)

## Ծանոթագրություններ

## Արտաքին հղումներ

Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Մարզիկներ այբբենական կարգով
Կատեգորիա:Օլիմպիական չեմպիոններ
Մարի Շոտլանդացին (ֆիլմ)

«**Մարի Շոտլանդացին**» () — ռեժիսոր Ջոն Ֆորդի կինոնկարը, որն էկրան է դուրս եկել 1936 թվականին։ Ֆիլմը հիմնված է Մաքսվել Անդերսոնի համանուն վեպի հիման վրա։ Ֆիլմը  հատուկ հիշատակվել է Վենետիկի կինոփառատոնում։

## Սյուժե
Գործողությունները տեղի են ունենում 16-րդ դարի կեսին։ Մարի Ստյուարտը վերադառնում է Ֆրանսիայից հայրենի Շոտլանդիա, որպեսզի երկրի ղեկավարությունը վերցնի իր ձեռքը։ Նա միանգամից հանդիպել է լուրջ դժվարությունների։ Տեղի լորդերն այնքան էլ գոհ չէին օրինական թագուհու հայնվելուց։ Շոտլանդական եկեղեցու բարենորոգիչ Ջոն Նոքսը հուզված է նրա անցանկալի կաթոլիկությունից հրաժարվելուց, բացի այդ անգլիացի տիրուհի Եղիսաբեթ 1-ինը, վախենալով Մարիի անգլիական թագի պահանջից, սկսում է դավեր նյութել նրա դեմ։ Մարիի միակ հենարանը դառնում է կոմս Բոտվելլը և շուտով նրանց միջև առաջանում է ռոմանտիկ զգացմունք...

## Դերերում
* Քեթրին Հեփբըրն — *[[Մարի Ստյուարտ]]*
* Ֆրեդրիկ Մարչ — *Բոտվելլ*
* Ֆլորենս Էլդրիջ — *[[Եղիսաբեթ I]]*
* Դուգլաս Ուոլթոն — *[[Հենրի Ստյուարտ]]*
* Ջոն Քերրագայն — *Դավիթ Ռիչչո*
* Ռոբերտ Բերրատ — *Մորտոն*
* Գեվին Մյուր — *Լեստեր*
* Քեյն Յան — *Մորեյ*
* Մորոնի Օլսեն — *[[Ջոն Նոքս]]*
* Ֆրիդա Ինեսկորտ — *մերի Բիտոն*
* Դորիս Լլոյդ — *ձկնորսի կինը*
* Մոլլի Լամոնտ — *Մերի Լիվինգստոն*

## Ծանոթագրություններ

## Արտաքին հղումներ
* 
* 

Կատեգորիա:1936 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան պատմական ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ջոն Ֆորդի ֆիլմեր
Կատեգորիա:1930-ականների ամերիկյան ֆիլմեր
Կատեգորիա:1930-ականների անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 16-րդ դարում
Այսբերգ А-68

աջից|մինի|300x300пкс| Լարսեն սառցադաշտի С հատվածի ճեղքը, 2016 թվականի նոյեմբեր
աջից|մինի|442x442пкс| Լարսեն սառցադաշտի 4 հատվածները՝ А-ից  D
**Այսբերգ А-68** այսբերգ, որը պոկվել է Լարսեն շելֆային սառցադաշտից՝ 2017 թվականի հուլիսին։ 2017 թվականի հուլիսին  ունեցել է  5800 կմ² մակերես, ինչը կրկնակի մեծ է Լյուքսեմբուրգ պետությունից, չափսերը՝ 175 և 50 կմ, քաշը՝ մեկ տրիլիոն տոննա։ Սա գրանցված խոշորագույն այսբերգներից է։ А-68-ը սառցադաշտից պոկվելուց հետո Լարսեն սառցադաշտի ընդհանուր մակերեսը նվազել է  12 տոկոսով։

Հետազոտողները սպասում են, որ այսբերգը կարող է շարժվել հյուսիս արևելք՝ դեպի Հարավային Ջորջիա և Հարավային Սանդվիչյան կղզիներ։

## Կազմավորում
2014 թվականին հետազոտողները սառցադաշտի մակերեսին նկատել են ճեղքվածք, որը գնալով մեծանում էր։ Հետագայում այսբերգը սառցադաշտին միացվել է  20 կիլոմետրանոց կապով, որն ավելի ուշ փլվել է։ 2017 թվականի հունվարից սպասվում էր, որ այսբերգից մաս կպոկվի։ 2017 թվականի հուլիսի 10-ից 12-ը այսբերգը առանձնացել է Լարսեն С սառցադաշտից։

2017 թվականի օգոստոսի սկզբին այսբերգը գտնվել է սառցադաշտին մոտ և պահվում էր ծովասառույցի ճնշման շնորհիվ, միայն  հարավային հատվածում սառցադաշտից հեռացել էր 5 կմ-ով։

Նրա ձևավորումից մի քանի օր անց անցկացված արբանյակային դիտարկումները ցույց են տալիս այսբերգի քայքայումը։

## Տես նաև
*Այսբերգ Բ-15

## Ծանոթագրություններ

Կատեգորիա:Անտարկտիկա
Քուինսի Ֆաուս

**Քուինսի Ֆաուս** (, ), ամերիկացի դերասան, ռեփեր և հեղինակ-կատարող։ Առավել հայտնի է «Վամպիրի օրագրերը» և «Առաջնածինները» հեռուստասերիալի սփին օֆում՝ «Ժառանգություն» հեռուստասերիալում կատարած Միլթոն Գրիզլիի դերով։ Դերակատարում է ունեցել նաև «Գոլդբերգները» սիթ–քոթմում (2016-2018) և «Լոգան» սուպերհերոսային ֆիլմում (2017)։

## Կենսագրություն
Ծնվել է 1997 թվականի օգոստոսի 26-ին Ֆլորիդա քաղաքում։ Տինիշա ԼաՇայե ՄաքՆիլ և Ռոբերտ Քլարկների առաջնեկն է։ Ունի կրտսեր եղբայր և քույր։

## Կարիերա
Դերասանական կարիերան սկսել է 2016 թվականին՝ 19 տարեկան հասակում և դերակատարումը եղել է «Քեյ. Սի. Հետախույզ» հեռուստասերիալի մեկ էպիզոդում։ Հետո նկարահանվել է «Ամերիկյան ֆուտբոլ» հեռուստաֆիլմում և «Գոլդբերգները» սիթ-քոմում։

2017 թվականին նկարահանվել է «Լոգան» սուպերհերոսային ֆիլմում, որի ռեժիսորը եղել է Ջեյմս Մանգոլդը, իսկ Հյու Ջեքմանը՝ գլխավոր դերակատար։ 2018 թվականին էպիզոդիկ դեր է ստացել «Ամեն ինչ Վաշինգտոնի մասին» սիթ-քոմում, իսկ հետո ստացել է Միլթոն Գրիզլիի դերը՝ The CW հեռուստաալիքի «Ժառանգություն» հեռուստասերիալում՝ սկսած 2018 թվականի հոկտեմբերի 25-ից։ 2018 թվականից սկսած՝ նկարահանումների համար ապրում է Ջորջիա նահանգի Ատլանտա քաղաքում։ 2018 թվականի հուլիսից՝ 2019 թվականի փետրվարն ընկած ժամանակահատվածում ապրել է Քայլի Բրայանտի հետ նույն բնակարանում։

Դերասանական կարիերայի հետ մեկտեղ նաև ռեփեր և երգերի հեղինակ է։ 2018 թվականին Soul Fro անվանումով թողարկել է *Soulspace* երգը։ 2019 թվականին թողարկել է *Crush on You* սինգլը՝ «Ժառանգություն» հեռուստասերիալի իր խաղընկերոջ՝ Քայլի Բրայանտի հետ։

## Ֆիլմագրություն
### Ֆիլմեր

### Հեռուստասերիալներ

## Ծանոթագրություններ

Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի ռեփերներ
Կատեգորիա:Երգերի հեղինակներ
Բարրի Բոսթվիք

**Բարի Քնապ Բոստվիկ** (;, Սան-Մաթեո, Կալիֆոռնիա, ԱՄՆ), ), ամերիկացի դերասան, մրցանակի դափնեկիր «Ոսկե գլոբուս» և «Տոնի»։ Հանրաճանաչ է դարձել շնորհիվ   ֆիլմում  (1975)  Բրեդ Մայորի դերի։

## Կենսագրություն
Բուստվիկը ծնվել է 1945 թվականին Կալիֆորնիա։ Նրա մայրը ՝ Բեթին, տնային տնտեսուհի էր, իսկ հայրը՝ Հենրի Բոստվիկը, շինարար էր և դերասան։ Բարին ուներ նաև մի եղբայր, ով մահացել էր ավտովթարի հետևանքով 1973 թվականին։ Բոստվիկը սովորում է Սան Դիեգոյի միջազգային համալսարանում։ Միևնույն ժամանակ, նա սկսում է իր կարիերան որպես թատրոնի դերասան և որոշ ժամանակ աշխատում է որպես կրկեսային նկարիչ։

1987-1991 թվականներին Բոստվիկը ամուսնանում է Ստեյսի Նելկինի հետ։ Որոշ ժամանակ անց Բարի Բոստվիկը երկրորդ անգամ ամուսնանում է Շերի Էլեն Ջենկինսի հետ (ամուսնությունը 1994-2009 թվականներին)։ Նրանք ունեին երկու երեխա՝ Բրայանը և Չելսին։

1997 թվականին Բոստվիկի համար սկսվում է ծայրաստիճան ծանր ժամանակաշրջան։ Բժիշկները դերասանի մոտ հայտնաբերում են լուրջ հիվանդություն՝ շագանակագեղձի քաղցկեղ։ Այնուհետև նրան վիրահատում են։ 2004 թվականին Բարի Բոստվիկը պարգևատրվում է Քաղցկեղի հետազոտության ինստիտուտի կողմից արիության համար։ 2007 թվականին Բոստվիկը ստացել է Պլադ Քլայդ Ֆլինի դերը Ֆինիս և ֆերբ անիմացիոն շարքում։ Բոստվիկը  նաև Օպտիմում Վոյսի ներկայացուցիչ է։ 2011 թվականին Բոստվիկը մարմնավորել է փոքրիկ շերիֆին Ջոն Լենդիսի թրիլերում։

## Ֆիլմագրություն

## Պարգևներ և մրցանակներ

## Ծանոթագրություններ

Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Աուդիոգիրք կարդացողներ
Արագածոտնի մարզի վանքերի և եկեղեցիների ցանկ

Ստորև ներկայացված է Հայաստանի Արագածոտնի մարզի եկեղեցիների ցանկը.

## Աղբյուրներ
* Արագածոտնի մարզի պատմության եվ մշակույթի անշարժ հուշարձանների պետական ցուցակը հաստատելու մասին ՀՀ կառավարության 29 մայիսի 2002 թվականի N 628 որոշում

Կատեգորիա:Ցանկեր:Ճարտարապետություն
Կատեգորիա:Արագածոտնի թեմի վանքեր և եկեղեցիներ
Կատեգորիա:Ցանկեր:Հայաստան
Հարանց անապատի վիմական արձանագրություններ

Ստորև ներկայացված է 1613 թվականին կառուցված Սյունիքի մարզի Հալիձոր գյուղի Որոտան գետի աջ ափին գտնվող Հարանց անապատ ճարտարապետական համալրի վիմական արձանագրությունները՝

## Արձանագրություններ

## Ծանոթագրություններ

Կատեգորիա:Վիմական արձանագրություններ
Գոլդեն Փելես (հյուրանոց, Ծաղկաձոր)

**«Գոլդեն Փելես»** (), 5-աստղանի հյուրանոցային համալիր Ծաղկաձոր քաղաքում, հյուրանոցը տեղակայված է Տանձաղբյուր 34/1 հասցեում։ Շենքի մակերեսը 19․758 մ2 է, հյուրանոցային համալիրին է պատկանում նաև 1,38 հեկտար մակերեսով հողամաս։

## Պատմություն
Հյուրանոցի շինարարական աշխատանքները սկսվել են 2010 թվականին և ավարտվել 2012 թվականին։ Շինարարության ավարտից հետո պարզ է դարձել, որ հյուրանոցի սեփակնատեր է հանդիսանում  Անգլիայի Դուգլաս քաղաքում հիմնադրված «Գոլդեն գրուպ լիմիտեդ» փակ բաժնետիրական ընկերությունը, որի 100 տոկոս բաժնետեր  էր հանդիսանում ՀՀ Կառավարությանն առընթեր մաքսային պետական կոմիտեի նախկին նախագահ, մաքսային ծառայության գեներալ-մայոր Արմեն Ավետիսյանի որդին՝ Արտաշես Ավետիսյանը։ 2018 թվականի նոյեմբերի 19-ին Արմեն Ավետիսյանի ընտանիքի անդամները հարուցված քրեական գործի շրջանակում  «Գոլդեն Փելես» հյուրանոցը պետությանը նվիրաբերելու դիմում են ներկայացրել Պետական գույքի կառավարման կոմիտեին։

Այդ մասին հայտարարել է Հայաստանի վարչապետի պաշտոնակատար Նիկոլ Փաշինյանը՝ 2018 թվականի Հայաստանի Հանրապետության Ազգային ժողովի ընտրությունների քարոզարշավի ընթացքում։

## Աճուրդ
Պետականացնվելուց հետո հյուրանոցը դրվել է աճուրդի, մեկնարկային գինը եղել է 7 մլրդ 526 մլն 457 հազար 800 դրամ։ Աճուրդը պետք է տեղի ունենար 2019 թվականի դեկտեմբերի 19-ին, սակայն այն չի կայացել, քանի որ գնորդ չէր հայտնվել։ Երկրորդ աճուրդի օրը տեղափոխվել է 2020 թվականի փետրվարի 21-ը։ Աճուրդի մեկնարկային գինը նվազել է 5 տոկոսով, սակայն գնորդ չլինելու պատճառով այն կրկին չի կայացել։

## Ծառայություններ
* 120 սենյակ
* Նիստերի սրահ
* Ռեստորան
* Սրճարան
* Բիլիարդ
* Լողավազան
* Մարզասրահ
* Գեղեցկության սրահ
* Ավտո վարձույթ

## Ծանոթագրություններ

## Արտաքին հղումներ
*«Գոլդեն Փալաս Ռեզորթ & ՍՊԱ» հյուրանոց

Կատեգորիա:Ծաղկաձորի շենքեր և կառույցներ
Կատեգորիա:Հայաստանի հյուրանոցներ
Ադգեն Վանանդացի

**Ադգեն Վանանդացի** (, ), հայ սեպուհ, Վանանդացիների նախարարական տոհմից, Վահան Մամիկոնյանի կուսակիցը։ 483 թվականին մասնակցել է Շտե գյուղի մոտ տեղի ունեցած ճակատամարտին և այնտեղ զոհվել։

## Ծանոթագրություններ

Կատեգորիա:Վանանդացիներ
Կատեգորիա:Հայ սեպուհներ
Կատեգորիա:Վահանանց պատերազմի մասնակիցներ
Աստվածատուր Բժնունի

**Աստվածատուր եպիսկոպոս Բժնունի** (), հայ հոգևորական, Բուժունիքի եպիսկոպոս (6-րդ դար)։

## Դվինի եկեղեցական ժողով

Ամենայն Հայոց կաթողիկոս Ներսես Բ Բագրևանդցին նամակ է գրում Հայ Առաքելական եկեղեցու թեմերի եպիսկոսներին, և նրանց հրավիրում մասնակցելու եկեղեցական ժողովի, որը տեղի է ունենում 554 թվականի մարտի 29-ին Դվինում։

## Ծանոթագրություններ

Կատեգորիա:6-րդ դարի հայ եպիսկոպոսներ
Կատեգորիա:Հայ առաքելական եպիսկոպոսներ
Վայոց ձորի մարզի մատուռների ցանկ

Ստորև ներկայացվում է Հայաստանի Վայոց ձորի մարզի մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Վայոց Ձորի մարզի լքված գյուղերի ցանկ
* Վայոց Ձորի մարզի ամրոցների և բերդերի ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Պարային ժանտախտ (1518)

[thumb|250px|Հենդրիկ Հոնդիուսի փորագրության վրա պատկերված են երեք կանայք, որոնք վարակված են պարային ժանտախտով։ Փորագրությունը հիմնված է [Պիտեր Բրեյգել Ավագ|Պիտեր Բրեյգելի նկարի վրա, ով ենթադրաբար 1564 թվականին Ֆլանդրիայում ժանտախտի բռնկման ականատեսն է եղել։]]
**1518 թվականի պարային ժանտախտ**, պարամոլության բռնկում, որ տեղի է ունեցել Ստրասբուրգում (այդ ժամանակ համարվում էր Սրբազան Հռոմեական կայսրության մաս) 1518 թվականի հուլիսին։ Մոտ 400 մարդ առանց հանգստանալու մի քանի օր շարունակ պարել է քաղաքային հրապարակում։ Այդ ընթացքում նրանցից մի քանիսը մահացել են կաթվածից, սրտամկանի ինֆարկտից և ֆիզիկական հյուծանքից։

## Դեպքերի զարգացում
Պարելու մոլուցքը բռնկվել է 1518 թվականի հուլիսին, երբ Ռյանյալ () ազգանունով կինը դուրս է եկել Ստրասբուրգի փողոցներից մեկը և սկսել է պարել։ Դա տևել է մոտ 4-7 օր։ Շաբաթվա ընթացքում նրան են միացել ևս 34 մարդ, իսկ ամսվա ընթացքում՝ արդեն 400՝ հիմնականում կանայք։ Նրանցից շատերը մահացել են սրտի նոպայից, կաթվածից և հյուծանքից։ Վկայություններից մեկի համաձայն՝ ժանտախտի առանձին շրջանում օրական մահացել է մինչև 15 մարդ։ Իրադարձությունները հաստատվում են պատմական տարբեր փաստաթղթերով՝ ներառյալ բժիշկների գրառումները, տեղի ժամանակագրությունները և քաղաքային իշխանությունների փաստաթղթերը։

Իրավիճակի վատթարացումով պայմանավորված՝ խնդրով մտահոգ ազնվականության ներկայացուցիչները սկսել են խնդրի լուծում փնտրել։ Տեղի բժիշկները բացառել են աստղագուշակության ու գերբնական պատճառները և հայտարարել, որ ժանտախտը հիվանդություն է, որի պատճառը «տաք արյունն» է։ Ամեն դեպքում, տեղի իշխանության ներկայացուցիչները որոշել են, որ հիվանդները կարող են բուժվել, եթե նրանց հնարավորություն տրվի պարել ամբողջ օրը։ Քաղաքում բացվել են երկու պարահրապարակներ, ուր տեղադրվել են փայտե բեմահարթակներ։ Այդտեղ հրավիրվել են երաժիշտներ, որոնց նվագի տակ ժանտախտով հիվանդները հնարավորություն են ստացել անընդհատ պարելու։ Երբ պարզ է դարձել, որ նախաձեռնված միջոցառումները չեն բարելավում իրավիճակը, տեղի իշխանությունները քաղաքում արգելել են ցանկացած զվարճանք, այդ թվում՝ մոլախաղերը, անառակությունը, երաժշտությունն ու պարը։ Պարողների համար կատարվել են կրոնական տարբեր ծեսեր։ Մի քանի օր անց համաճարակը սկսել է տեղի տալ։ Հիվանդացածների մեծամասնությանը հաջողվել է վերականգնել հսկողությունն իրենց մարմնի նկատմամբ։

## Տեսություններ
Ժամանակակից տեսություններից մեկը, որով բացատրվում է կատարվածը, հոգեմետ սպորներով հարուստ սննդով թունավորման վարկածն է։ Սպորների մեջ եղած ալկալոիդները իրենց քիմիական կառուցվածքով մոտ են հոգեակտիվ *LCD* նյութին, որն ի սկզբանե սինթեզվել է հենց դրանցից։ Մի քանի վարկածների համաձայն՝ սպորները եղել են պատմական այլ անոմալիաների պատճառ։ Այս նույն շրջանում հայտնի են միջնադարյան պարային ժանտախտի մի քանի դեպքեր։

## Տես նաև
* Ծիծաղի համաճարակ Տանգանիկայում

## Ծանոթագրություններ

Կատեգորիա:1518
Կատեգորիա:1518 Եվրոպայում
Կատեգորիա:Զանգվածային հիստերիա
Կատեգորիա:Ժանտախտ
Կատեգորիա:Ժանտախտի համաճարակներ
Զոի Կազան

**Զոի Սվայկորդ Կազան** ( ), ամերիկացի դերասանուհի և սցենարիստ։

## Վաղ տարիներ և կրթություն
Զոի Կազանը ծնվել է 1983 թվականի սեպտեմբերի 9-ին Լոս Անջելեսում՝ սցենարիստներ Նիկոլաս Կազանի և Ռոբին Սվայկորդի «Բենջամին Բաթոնի առեղծվածային պատմությունը ընտանքում»։ Նրա պապիկը՝ Էլիա Կազանը, եղել է թատրոնի և կինոյի ամերիկացի ռեժիսոր։ Զոյան ունի կրտսեր քույր՝ Մայա Կազանը, որը նույնպես դերասանուհի է։

Զոի Կազանը սովորել է Լոս Անջելեսի մի քանի մասնավոր դպրոցներում։ 2005 թվականին ավարտել է Եյլի համալսարանը։

## Կարիերա
Նրա առաջնաելույթը կայացել էր 2003 թվականին «Սուսերակերներ և նիհարներ» ֆիլմում, որտեղ խաղացել է Սամանտայի դերը։ 2006 թվականին գլխավոր դերով նա թատրոնի բեմ է դուրս եկել «Միսս Ջին Բրոդին ուժերի ծաղկունքում»-ում բեմականացման մեջ, որի գլխավոր դերում խաղում էր Սինտիա Նիքսոնը։ 2007 թվականին նա միաժամանակ նկարահանվել է երեք ֆիլմերում․ «Բեկում» դրամայում, որը առաջադրվել է «Օսկար»-ի, «Վայրենիները» ընտանեկան կատակերգությունում, որը նույնպես առաջադրվել է «Օսկար»-ի և «Էլայի հովտում» ֆիլմում։ 2008 թվականին «Ես և Օրսոն Ուելսը» պատկերում Զոին խաղացել էր Զաք Էֆրոն և Կլեր Դենս աստղերի հետ, իսկ «Օգոստոս» ֆիլմում՝ Ջոշ Հարթնեթի հետ։ Նաև խաղացել է «Փոփոխությունների ճանապարհ» աղմկահարույց դրամայում՝ Ռիչարդ Յեյթսի գրքի հիման վրա նկարահանված, իսկ գլխավոր դերերում խաղում են  Լեոնարդո ԴիԿապրիոն և Քեյթ Ուինսլեթը։

2009 թվականին «Հեշտ դժվարություններ» պատկերում խաղացել է Մերիլ Սթրիփ հերոսուհու դստեր դերը։ «Ինձ համար հեշտ էր ինձ նույնացնել սցենարի կերպարների հետ, քանի որ ես դուրս եմ եկել նույն միջավայրից, ինչպես երեխաները, որոնց մասին գրում էր Նենսի Մեյերսը․ մեծացել եմ նույն միջավայրում, հաճախել նույն դպրոցը, ունեցել նույն խնդիրները»,- ահա թե ինչ է ասել Զոին այս աշխատանքի մասին։ Զոի Կազանը գրում է նաև պիեսներ և սցենարներ։ 2009 թվականին նրա «Ավեսալոմ» պիեսը անառակ որդու մասին, որը տուն է վերադառնում հոր և կրտսեր եղբոր մոտ, ներկայացվել էր «Humana» փառատոնում՝ Լուիսվիլլում։ 2012 թվականին գրել է «Ռուբի Սփարքս» ֆիլմի սցենարը և խաղացել է գլխավոր դերասանուհու Ռուբիի դերը։ Նրա հետ խաղում էր Փոլ Դանոն։

## Անձնական կյանք
2007 թվականից Կազանը հարաբերությունների մեջ է դերասան Փոլ Դանոնի հետ։ 2018 թվականի օգոստոսին զույգը դուստր էր ունեցել։

## Ֆիլմագրություն

## Մրցանակներ և անվանակարգեր
* 2009՝ «Թրայբեք» կինոփառատոնի մրցանակ «Լավագույն դերասանուհի» կատեգորիայում («Պայթուցիկ աղջիկ»)։
* 2013՝ Անվանակարգ «Սատուրն» մրցանակում «Լավագույն դերասանուհի» կատեգորիայում («Ռուբի Սփարքս»)։
* 2013՝ «Անկախ ոգի» մրցանակ  «Լավագույն դերասանուհի» կատեգորիայում («Ռուբի Սփարքս»)։
* 2014՝ Անվանակարգ «Էմմի» և «Ուղեկից» մրցանակներում «Երկրորդ պլանի լավագույն դերասանուհի» կատեգորիայում («Ի՞նչ գիտի Օլիվիան»)։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի կին դրամատուրգներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սցենարիստներ
Կատեգորիա:Եյլի համալսարանի շրջանավարտներ
Կատեգորիա:Թատրոնի ամերիկացի դերասանուհիներ
Իտալիայի ռազմաօդային ուժեր

**Իտալիայի ռազմաօդային ուժեր** (), Իտալիայի Հանրապետության զինված ուժերից մեկը։ Իտալիայի ռազմաօդային ուժերը հիմնադրվել են 1923 թվականի մարտի 28-ին Իտալիայի թագավորության վերջին թագավոր Վիկտոր Էմանուիլ III-ի կողմից որպես Regia Aeronautica (**Թագավորական ռազմաօդային ուժեր**)։ Երկրորդ համաշխարհային պատերազմի ավարտից հետո, երբ Իտալիան դարձել էր հանրապետություն, Regia Aeronautica-ը ստացել է ներկայիս անվանումը։

2014 թվականի դրությամբ՝ Իտալիայի ռազմաօդային ուժերը շահագործել են ընդհանուր առմամբ 557 ինքնաթիռներ, այդ թվում, 12 անօդաչու ինքնաթիռներ, ևս 75 F-35 նախատեսվում է։

## Պատմություն
Իտալիան եղել է առաջին պետությունը, որը ինքնթիռեր է կիրառել ռազմական գործողություններում (1911-1912 թվականներին իտալա-թուրքական պատերազմի ժամանակ)։ Իտալիայի ռազմաօդային ուժերը հիմնադրվել են 1923 թվականի մարտի 28-ին Իտալիայի թագավորության վերջին թագավոր Վիկտոր Էմանուիլ III-ի կողմից որպես Regia Aeronautica (**Թագավորական ռազմաօդային ուժեր**)։ Ուժերը մասնակցել են իտալա-եթովպական պատերազմին և Իսպանիայում քաղաքացիական պատերազմին։ 1940 թվականին Իտալիայի Երկրորդ համաշխարհային պատերազմ մուտք գործելու պահին ռազմաօդային ուժերն ունեցել են ավելի քան 3000 ինքնաթիռ, սակայն դրանցից քիչ քան 60 %-ն էին պատրաստ պատերազմի։

Պատերազմից հետո Իտալիայի ռազմաօդային ուժերի վրա մեծ սահմանափակումներ են դրվել, սակայն 1949 թվականին ՆԱՏՕ-ի ստեղծումը ազգային ռազմաօդային ուժերին ճանապարհ է բացել վերազինման, հիմնականում ամերիկյան մատակարարումների հաշվին։ Ամերիկյան որոշ ինքնաթիռների արտոնագրով արտադրության հետ մեկտեղ իտալական ավիարդյունաբերությունը թողարկել է նաև սեփական մշակման ինքնաթիռներ։

## Կառուցվածք

## Տարբերանշաններ
### Գեներալներ և սպաներ

### Սերժանտներ և զինվորներ

## Տես նաև
* Իտալիայի զինված ուժեր
* Իտալիայի ռազմածովային ուժեր

## Ծանոթագրություններ

## Գրականություն
* 
* Malizia, Nicola. *F-47D "Thunderbolt" (Aviolibri Records n.6)* (Bilingual Italian/English). Rome, Italy: IBN Editore, 2005. .
* Mattioli, Marco. *Lockheed P-38 Lightning in Italian Service, 1943–1955 (Aviolibri Records n.4)* (Bilingual Italian/English). Rome, Italia: IBN Editore, 2004. .

## Արտաքին հղումներ
* Իտալիայի թագավորական բանակի պաշտոնական կայք
* Իտալիայի ռազմաօդային ուժերի պաշտոնական էջ  
* Իտալիայի թագավորական ռազմաօդային ուժեր 

Կատեգորիա:1923 հիմնադրումներ Իտալիայում
Կատեգորիա:Ավիացիոն կազմակերպություններ
Կատեգորիա:Իտալիայի զինված ուժեր
Սուրբ Աստվածածին եկեղեցի (Թառաթումբ)

**Սուրբ Աստվածածին եկեղեցի** գտնվում է Վայոց Ձորի մարզի Թառաթումբ գյուղում։ Եղեգնաձոր քաղաքից ուղիղ գծով 15,8 կմ հյուսիս-արևմուտքում է գտնվում Թառաթումբ գյուղը։ Այն ծովի մակարդակից 1635-1685 մետր բարձր է։ Գյուղում և նրա սահմաններում պահպանվել են 1896 թվականին հիմնովին վերակառուցված եկեղեցին, միջնադարյան խաչքարաշատ գերեզմանոը և մի քանի խաչքար պարունակող Մարտոյի խաչ հնավայրը։

1895 թվականին Թառաթումբում հիշվում է Սբ. Աստվածածին անվամբ ծխական եկեղեցի, սակայ արդեն 1925 թվականին նույն («քարեա, հոյակապ») եկեղեցին վկայվել է Սբ. Հովհաննես անվամբ։ Սրանից հետևում է՝ նշյալ տարիների միջակայքում եկեղեցում կատարվել են կարևոր նորոգություններ, որից հետո էլ այն վերաօծվել է և վերանվանվել։ Այս հարցը պարզում է հյուսիսային ճակատից բացված մուտքի բարավորին փորագրված երկտող արձանագրությունը. «Ս(ուր)բ Օվանէս եկեղ(ե)ցի թվին ՌՅԽԵ-1896 ամի։

Սբ. Հովհաննես կամ Սբ. Աստվածածաինեկեղեցին գտնվում է գյուղի երկու մեծ թաղերն իրարից բաժանող ձորակի աջ կողմում՝ հյուսիսահայաց լանջին (ծովի մակարդակից 1619 մետր)։ Ունի եռանավ բազիլիկ հորինվածք (արտաքին չափերն են՝ 17,3×9,7 մետր)։ Երկթեք ծածկի ներքո առնված տանիքը հենված է քառակուսի կտրվածքով երկու զույգ սյուների և որմնասյուների վրա հանգչող կիսաշրջան թաղակիր կամարներին։ Արևելյան կողմում ունի կիսաշրջան եզրագծով ավագ խորան և ուղղանկյուն հատակագծով երկու ավանդատուն։ Բացի հյուսիսային ճակատից բացված գլխավոր մուտքից՝ երկրորդական մի մուտք էլ առկա է արևմտյան ճակատում։ Լուսավորությունն ապահովել են 6 լուսամուտները, որոնցից 3-ը բացված են արևելյան, 2-ը՝ հյուսիսային և 1-ը՝ արևմտյան ճակատներից։

Կառուցված է անմշակ, կիսամշակ և սրբատաշ քարով։ Վերջիններս գործածված են կառույցի առավել պատասխանատու հատվածներում (սյուներ, որմնասյուներ, թաղակիր կամարներ, անկյունաքարեր)։ Որմերում ագուցված են միջնադարյան գեղաքանդակ մի քանի խաչքարեր։ Դրանցից արձանագիր է միայն մեկը՝ ՋՀԱ (1522) թվականից, որն էլ եկեղեցու կառուցման ժամանակ հարմարեցվել է որպես հյուսիսային ավանդատան մուտքի բարավոր։

## Ծանոթագրություններ

## Գրականություն
# Ս. Կարապետյան, Աղնջաձոր, Թառաթումբ, Քարագլուխ, Սալլի գյուղերի պատմական հուշարձանները, էջ 10-11։

Կատեգորիա:Եկեղեցիներ այբբենական կարգով
Կատեգորիա:Վայոց ձորի թեմի վանքեր և եկեղեցիներ
Ժամանակակից արվեստի թանգարան (Դենվեր)

**Ժամանակակից արվեստի թանգարան Դենվերում** (, сокр. *MCA Denver*), թանգարան Դենվերում` Կոլորադոյում, նվիրված է ժամանակակից արվեստին։

## Պատմություն և գործունեություն
Թանգարանը հիմնադրվել է 1996 թվականին, երբ բարերար Սյու Քեննոնը (Sue Cannon) և կամավորների խումբը, որտեղ ընդգրկված էր Մարինա Գրեյվսը (Marina Graves)
,

ստեղծել են Դենվերի առաջին մասնագիտացված ժամանակակից արվեստի տունը Դենեվր քաղաքում։ Հաջորդ յոթ տարիների ընթացքում թանգարանը զբաղեցրել է վերանորոգված ձկան շուկայի շենքը Դենեվրի ստորին կենտրոնի հրապարակում։

2003 թվականին դևելոպեր Մարկ Ֆալկոնեն (Mark Falcone) 
 
և դիզայներ Էլեն Բրուսը (Ellen Bruss)
 
որոնք թանգարանի հոգաբարձուների խորհրդի անդամներ էին, նվիրաբերել են Դենվերի հովտի հողերը (որը հետագայում գնահատվել է 1,5 միլիոն դոլար), որպեսզի նպաստեն նոր թանգարանային շենքի
շինարարությանը։ Դրամահավաքի արդյունքում հավաքվել են անհրաժեշտ գումարները (18,6 դոլլարի չափով) և 2005 թվականի հունիսին վարչության կոմիտեն 47 ճարտարապետներից, որոնք մասնակցել են մրցույթին, ընտրել է 6 նախագիծ

(մասնակիցներից յուրաքանչյուրը մասնակցել է իր նախագծի հանրային քննարկմանը
)։

2007 թվականի հոկտեմբերին Սիդնի Փեյթոնի ղեկավարությամբ (Cydney Payton)

Դենվերի ժամանակակից արվեստի թանգարանը 27 000 քառակուսի ոտնաչափ մակերեսով նոր շենք է բացվում նաև Դենվերի ստորին կենտրոնում։ Այն նախագծվել էր ընկերության 
ճարտարապետ
Դևիդ Աջայի կողմից (Մեծ Բրիտանիա)։ Թանգարանն ունի հինգ պատկերասրահ, ինչպես նաև հատուկ ուսումնական տարածքներ, խանութ, գրադարան և սրճարան` տանիքի վրա.

2009 թվականի մարտին թանգարանի նոր տնօրեն նշանակվեց Ադամ Լերները՝ Բելմարի արվեստի և գաղափարների լաբորատորիայի հիմնադիրն ու գործադիր տնօրենը։ Այն բանից հետո, Լերները նշանակվեց թանգարանի տնօրեն, 2009 թվականի մարտին 
արվեստի և գաղափարների
լաբորատորիան միացավ Դենվեր ժամանակակից արվեստի թանգարանին։ 2019 թվականից թանգարանի տնօրենն է Նորա Աբրամսը (Nora Burnett Abrams)
։
Թանգարանը շահույթ չհետապնդող կազմակերպություն է և կառավարվում է հոգաբարձուների խորհրդի կողմից, որն այժմ գլխավորում է Մարթա ռեկորդները (Martha Records)
։

Դենվերի ժամանակակից արվեստի թանգարանում մշտական հավաքածու չկա։ Ցուցահանդեսներ այստեղ անցկացվում են տարվա ընթացքում 3-4 անգամ` յուրաքանչյուրը 2-4 ամիս տևղությամբ։ Թանգարանային ցուցադրություններին ներկայացված են բազմաթիվ արվեստագետներ, այդ թվում` Տատյանա Բլասը, Բրայան Բրեսը, Դամիեն Հիրստը, Ջոնաս Բուրգերտը (Jonas Burgert), Դավիթ Ալթմեիդը, Քրիս Օփհիլին, Վոնգ Կուտուն (Wong Kutu), Լորենե Օ' Գրեյդին (Loraine O' Graydi), Ջեյն Համոնդը (Jane Hammond), Դանա Շութզը (Dana Shutz), Փոլ Սիթսեմանը և ուրիշներ

Երբ Դենվեր թանգարան և Բելմար արվեստի լաբորատորիան միացվել են, ներկայացվել է Էլիսա Աութերի լայնածավալ ծրագիրը, որի արդյունքում այն դարձել է եզակի մասնագիտացված ցուցահանդես, որտեղ ֆեմինիզմը և ժամանակակից արվեստը հատվում են։

Պատկեր:Bud Shark exhibition at Denver Museum of Contemporary Art.JPG|Բադա Շարկի ցուցահանդեսը (*Bud Shark*)


## Ծանոթագրություններ

## Հղումներ
* Официальный сайт
* Museum of Contemporary Art Denver
* MCA Denver

Կատեգորիա:1996 հիմնադրումներ ԱՄՆ-ում
Կատեգորիա:1996 հիմնադրված թանգարաններ
Կատեգորիա:ԱՄՆ-ի թանգարաններ
Կատեգորիա:Ժամանակակից արվեստի թանգարաններ
Կրկին կատվի մասին

**Կրկին կատվի մասին** (), ռուսական նկարված կարճամետրաժ մուլտիպլիկացիոն ֆիլմ, որը նկարահանվել է 2001 թվականին, «Սոյուզմուլտֆիլմ» ստուդիայում։

«Ուրախ կարուսել» № 33 մուլտիպլիկացիոն ալմանախի երկու սյուժեներից առաջինն է։

## Սյուժե
Մուլտֆիլմը զվարճալի պատմություն է, որը պատմում է սիրելի կատվի և հենց նոր նվեր բերած թռչնակի հարաբերությունների մասին։ 
Շիկակարմիր կատուն հիանալի ապրում էր իր տիրուհու հետ. նրան շատ էին սիրում և լավ կերակրում։ Հանկարծ տանտիրուհուն նվիրում են թութակ` վանդակի մեջ։ Թութակը կամ գոռում էր, կամ խռմփացնում էր։ Կատուն չէր կարողանում քնել և ի վերջո այլևս չի դիմանում դրան։ Նա գաղտնագողի բացում է վանդակի դուռը և դուրս է թողնում թութակին բաց պատուհանից։ Այնուհետև նա գոհ պառկում է պատուհանագոգին և քնում է։

## Հեղինակներ

* Հեղինակներն ներկայացված են ըստ մուլտֆիլմի լուսագրերի։

## Հետաքրքիր փաստեր
* Մուլտֆիլմը մասնակցել է «Սուզդալ-2002» փառատոնի մրցութային ծրագրին։

## Տես նաև
* «Ուրախ կարուսել»

## Արտաքին հղումներ
* Կրկին կատվի մասին (YouTube)
* Մուլտֆիլմը kinopoisk.ru կայքում

## Ծանոթագրություններ

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կատուների մասին
Կատեգորիա:2001 մուլտֆիլմեր